Ir-Regolament tal-Kunsill (KE) Nru 1836/95
ta’ l-24 ta’ Lulju 1995
li jiffinalizza l-Anness għar-Regolament (KEE) Nru. 1461/93 dwar l-aċċess għal kuntratti pubbliċi għal dawk li jagħmlu l-offerti mill-Istati Uniti ta’ l-Amerika.
IL-KUNSILL TA’ L-UNJONI EWROPEA,
Wara li kkunsidra t-Trattat li jistabbilixxi l-Komunità Ewropea,
Wara li kkunsidra l-Att ta’ l-Adeżjoni ta’ l-Awstrija, il-Finlandja u l-Isvezja, u b’mod partikolari l-Artikolu 169 tiegħu,
Wara li kkunsidra il-proposta mill-Kummissjoni,
Billi r-Regolament (KEE) Nru. 1461/93 [1], jirrestrinġi l-aċċess għal dawk li jagħmlu l-offerti mill-Istati Uniti fir-rigward ta’ ċerti kuntratti mogħtija minn ċerti awtoritajiet pubbliċi b’reazzjoni għal ċerti miżuri meħuda mill-Istati Uniti fir-rigward ta’ dawk li jagħmlu l-offerti mill-Komunità;
Billi, wara l-Att ta’ l-Adeżjoni ta’ l-Awstija, il-Finlandja u l-Iżvezja, huwa neċessarju li tkun adattata l-lista ta’ l-entitajiet li jixtru kif elenkata fl-Anness I ma’ l-istess Regolament billi jkun miżjud ma dawk l-entitajiet ta’ l-Istati Membri l-ġodda;
Billi dan l-adattament ma jipprovdux għalih l-Att ta’ l-Adeżjoni jew l-Annessi tiegħu; billi huwa għalhekk tat-tip li jipprovdi għalih fl-Artikolu 169 ta’ l-Att ta’ l-Adeżjoni u għandu jsegwi l-proċedura stabbilita fil-paragrafu 2 ta’ dak l-Artikolu.
ADOTTA DAN IR-REGOLAMENT:
L-Artikolu 1
L-awtoritajiet pubbliċi elenkati fl-Anness għal dan ir-Regolament għandhom ikunu miżjuda mal-Anness I tar-Regolament (KEE) Nru. 1461/93.
L-Artikolu 2
Dan ir-Regolament għandu jidħol fis-seħħ fil-jum ta’ wara l-pubblikazzjoni tiegħu fil-Ġurnal Uffiċjali tal-Komunitajiet Ewropej.
Dan ir-Regolament għandu jorbot fl-intier tiegħu u hu applikabbli direttament fl-Istati Membri kollha.
Magħmul fi Brussel, fl-24 ta’ Lulju 1995.